text: প্রকাশিত: ০৩ মার্চ ২০২০
  নিউইয়র্কের ব্রুকলিনে বসবাসরত প্রবাসী বাংলাদেশীদের দৌরগোড়ায় বাংলাদেশ সরকারের সেবাসমূহ পৌঁছে দিতে দিন ব্যাপী কনস্যুলেট সেবা প্রদান করেছে বাংলাদেশ কনস্যুলেট জেনারেল। প্রবাসী বাংলাদেশীদের ছাতা সংগঠন বাংলাদেশ সোসাইটি ও বৃহত্তর নোয়াখালী সোসাইটি ইউএসএ ইনক'র এর সহযোগীতায় গত ২৯ ফেব্রুয়ারি ১১টা থেকে বিকাল ৫টা পর্যন্ত নিউইয়কের ব্রুকলিনের চার্চ-ম্যাকডোনাল্ডের নোয়াখালী ভবনে এসেবা প্রদান করা হয়।
  বাংলাদেশ কনস্যুলেট জেনারেল নিউইয়র্ক অফিসের কর্মকর্তাদের আন্তরিক সেবা এবং সোসাইটির কর্মকর্তাদের সহযোগীতায় হাতের নাগালে প্রত্যাশিত সরকারি সেবা পেয়ে প্রবাসীরাও সন্তুষ্ট। শনিবার দিনভর ১৬০জন বাংলাদেশী প্রবাসী কনস্যুলেট সেবা গ্রহণ করেন।
  ভ্রাম্যমান কনুস্যুলেট সেবাসমূহের মধ্যে ছিলো বাংলাদেশী পাসপোর্ট নবায়ন, নো ভিসা রিকোয়ার্ড সিল, এলাইড সার্টিফিকেট প্রদান, বাংলাদেশী পাসপোর্ট সংশোধন, বাংলাদেশী অন্যান্য সনদ পত্রের সত্যায়ন, পাওয়ার অব এটর্ণি সত্যায়ন ও দ্বৈত নাগরিকত্ব সনদের আবেদন পত্র গ্রহণ ইত্যাদি। কনস্যুলেট সেবা নিতে আসা প্রবাসীদের নিবন্ধন, প্রয়োজনীয় ফরম সংগ্রহ, কনস্যুলেটের সংশ্লিষ্ট কর্মকর্তার ডেস্ক দেখিয়ে দেওয়া এবং ফরম পুরনে সহযোগীতা করছেন নোয়াখালী সোসাইটির নেতৃবৃন্দ। ডেস্কে বসে প্রয়োজনী ফরম পুরণে ব্যস্ত নানা বয়সের নারী-পুরুষ নির্বিশেষে প্রবাসীবৃন্দ।
  নিউইয়র্কে বাংলাদেশ কনস্যুলেট জেনারেলের কনসাল চৌধুরী পারভীন সুলতানা, প্রথম সচিব (পাসপোর্ট ও ভিসা উইং) মো. শামীম হোসেন, প্রশাসনিক কর্মকর্তা ফসিউল আলম, পার্সোনাল অফিসার মোহাম্মদ কবির আহমদ, সহকারী আবু জাফর এবং সফিকুলসহ কনস্যুলেটের কর্মকর্তাবৃন্দ দিনভর প্রবাসীদের এ সেবা প্রদান করেন।
  সেবা কার্যক্রম সমন্বয় করেন বাংলাদেশ সোসাইটির সভাপতি কামাল আহম্মেদ, সাধারণ সম্পাদক রুহুল আমিন সিদ্দিকী, সদস্য মাইনুল উদ্দিন মাহবুব, কমিউনিটি এক্টিভিস্ট মহিউদ্দিন দেওয়ান, নোয়াখালী সোসাইটির ট্রাস্টি বোর্ডের চেয়ারম্যান মফিজুর রহমান, সাবেক সভাপতি রব মিয়া, বর্তমান সভাপতি নাজমুল হাসান মানিক, সেক্রেটারি জাহিদ মিন্টুসহ কমিউিনিটির নেতৃবৃন্দ।